Pia Kjærsgaard (DF), 2001-10-04:
Naturligvis skal terrorisme bekæmpes.
Men på det grundlag terrorismen opstår, er man også nødt til at bekæmpe det.
Og man er nødt til at bekæmpe det også her i Danmark, når man ser palæstinensiske unge mennesker stå og juble og svinge det palæstinensiske flag og håne den danske befolkning, så er man nødt til at bekæmpe det også.
De er nok ikke lige terrorister, men de er muslimer.
Og som jeg hørte en af dem, en ung pige, sige: Gør det noget, at jeg er pakistaner, men bor i Danmark?
Hun er dansk statsborger, men hun bor bare i Danmark; men hun er stadig væk pakistaner og hun er stadig væk muslim.
Det, jeg synes er så utrolig svært at forstå, er, at man ikke vil anerkende, at der altså er nogle mennesker - og flere end dem, jeg synes andre politikere i dag har givet udtryk for - der under ingen omstændigheder vil acceptere de vestlige værdier, vores værdier, vores kulturværdier, tværtimod.
Og det synes jeg er et gigantproblem.
Så derfor er det også en kamp mod det, ja, det er det.
Og jeg synes, at islam med de tendenser, vi har set, med de fundamentalistiske tendenser, i allerhøjeste grad bør bekæmpes.
Jeg må sige, at jeg synes, at dagens Danmark gør, at der er rigeligt andet at diskutere end Adolf Hitler, ærlig talt.
Men jeg synes endnu en gang, selv om jeg var meget, meget positiv over for - jeg ved godt, det ikke rigtig nytter noget her i Folketinget - at der er folk, der nu i dagspressen, i de elektroniske medier osv. skriver indlæg om, at det her vist er ved at gå gruelig galt, at man har sovet alt for længe, at man ikke har været opmærksom på, hvad der kunne ske.
Det synes jeg er godt.
Jeg ved godt, at der ikke er
så mange folketingspolitikere, men der er mange ude omkring, som ellers har haft et andet synspunkt, der er ved at vågne.
Det har jeg oplevet så tit, det sidder nok fast endnu, og skidt være med det.
Men jeg synes bare, det er en smule uretfærdigt at gøre i stedet for at tage sig selv i nakken, og det burde fru Elisabeth Arnold i allerhøjeste grad gøre.
Må jeg så sige allersidst, at der er jo ingen, der er i tvivl om, at de terrorister, som medvirkede til det her, som udøvede den udåd, det var, var islamister i den værste fundamentalistiske form - i den allerallerværste!
Jamen, sagt til fru Mimi Jakobsen, vi har jo at gøre med nogle mennesker, hvis tankegang vi slet ikke forstår rækkevidden af.
Vi har da alle siddet og været fuldstændig - undrende er for svagt et ord, men jeg vil næsten sige - fortvivlede over de udsagn, vi har hørt, og hvor vi slet, slet ikke kan nå hinanden, og det var de mennesker, som deltog i det, vi har diskuteret siden den 11. september.
Og at en religion tilsidesætter lovgivningen, kan jeg på ingen måde følge.
At man sætter en religion over et lands lov er ikke noget, vi kan acceptere i Danmark.
Det er derfor, at jeg er - ikke bekymret - jeg er skræmt.
Jeg synes, det er rædselsvækkende.
Jeg synes, det er forræderisk, at flertalspolitikerne har fået Danmark ud i denne her situation, hvor den ene historie efter den anden bliver optrevlet.
Det kan man så sige er positivt, hvis endelig man skal finde noget, at det nu endelig er ved at gå op for folk, hvad det er, der sker, hvad flertalspolitikerne har gjort igennem en årrække ved salamimetoden.
Jeg er enig i, at Danmark altid har været et land, som i et vist omfang har haft mennesker af en anden trosretning, andre folkeslag med andre traditioner.
Der, hvor jeg er dybt uenig,
er det antal af muslimer, som Danmark i dag modtager.
Det vil jeg slet, slet ikke lægge skjul på.
Og så må jeg sige til fru Mimi Jakobsen: De tekster, man har set fra de flykaprere, som ødelagde World Trade Center, og som fløj ind med masseødelæggelse og tusindvis af mennesker, der blev dræbt, til følge, opfatter jeg helt klart som en del af islam, ja.